Feestyd-doendinge: Markte in die KwaZulu-Natalse MiddellandeKersfees-extravaganza in die KwaZulu-Natalse Middellande. Foto: Pixabay. Suid-Afrika spog met heerlike naweekmarkte en dit is ook net die regte plek om ’n unieke Kersfeesgeskenk te gaan uitsnuffel. Kwazulu-Natal se Midellande bied hierdie feestyd ook heerlike Kersfeesmarkte aan. Koop plaaslik en handgemaak hierdie Kersfees. Lekkernye en Kersversierings by die Piggly Wiggly-Kersfeesmark. Foto: Pixabay. Kos, Kersfeesinkopies, vermaak en treinritte. Selfs Kersfeesvader maak nou en dan hier ’n draai met ’n sak vol bederf. Die Piggly Wiggly-ervaring is ’n dag vol pret vir die hele gesin. Shongweni Farmers & Craft Market bied ’n Kersfees-extravaganza gedurende die feestyd aan. Kom beloer alles van kristalle en houtspeelgoed tot smullekker gebak en ponieritte. Die Karkloofmark. Foto: Pixabay. Die Karkloof-boeremark in die hartjie van die Kwazulu-Natalse Midlands Meander is die plek waar hoë kwaliteit, vars produkte van plaaslike boere te koop aangebied word. Dis ’n binnemark met ’n wye verskeidenheid stalletjies waar jy jou mandjie kan vul met organiese groente en vrugte. Tydens die feestyd nooi hulle verkopers van handwerkprodukte om deel te wees van hulle Feesmark. Verwag die Feesmark op 8, 15 en 22 Desember van 07:00 tot 11:00.